Diari Oficial de la Generalitat Valenciana


Sumari del DOGV 8647, del 02-10-2019 (2019/8942)

RESOLUCIÓ de 26 d'agost de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 133/18-AIA Enguera.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8647

Data del DOGV
:   02-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8942


Data del document
:   26-08-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Enguera
    * impacte ambiental

RESOLUCIÓ de 26 d'agost de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 133/18-AIA Enguera. [2019/8942]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 133/18-AIA Enguera.  
  
  
«Informe d'impacte ambiental  
Expedient: 133/3752-MNE.  
Projecte: Sondatge per a investigació d'aigües subterrànies.  
Promotor: COBOPA, SL.  
Òrgan substantiu: Servei Territorial d'Indústria i Energia (València).  
  
Expedient substantiu: ASOSUB/2018/15/46.  
Localització: parcel·la 82, del polígon 8; Camino Viejo del Río, s/n; partida Charral.  
Terme municipal: Enguera.  
  
Objecte i característiques tècniques del projecte:  
El projecte es localitza en l'interior d'un recinte industrial dedicat a elaboració alimentària artesanal, a una distància de 1.300 m al NE del nucli urbà d'Enguera i uns 200 m al NW de la carretera CV-590. Dista uns 25 m de la vora del barranc de Lucena. Es tracta d'un entorn agrícola en què proliferen habitatges aïllats i algun recinte industrial, com el que ara ens ocupa i que disposa de la pertinent declaració d'interés comunitari (DIC) emesa després de l'acord previ de la Comissió Territorial d'Urbanisme, de 29 d'abril de 2016, que al seu torn modifica (amplia) una DIC anterior, de 7 de maig de 2007.  
La carretera CV-590 esmentada coincideix amb el límit de la ZEPA Serra de Martés - Mola de Cortes, i l'actuació queda inclosa dins de la ZEPA, i encara que no es tracta d'una actuació lligada a la gestió del lloc, s'estima que per les seues característiques i les del seu entorn pròxim no l'afectarà de manera apreciable, per la qual cosa, de conformitat amb els informes emesos i que més avall s'esmenten, no es considera necessari realitzar una anàlisi de les possibles repercussions a Xarxa Natura 2000 més enllà del que s'ha previst en el mateix document ambiental tramitat.  
El sondatge ha sigut projectat a rotopercussió, amb 220 mm de diàmetre i una profunditat prevista de 150 m, en els quals es pretén travessar, segons l'estudi geològic preliminar realitzat, un tram d'uns 30 m de materials detrítics quaternaris i a continuació margues del miocé (tipus tap) fins a uns 120 m de profunditat, en què es preveu captar l'aqüífer de calcàries del senonià existent en la zona, el nivell estàtic del qual es troba a uns 100 m de profunditat respecte a la cota d'obertura de galeria del sondatge. Si el sondatge resulta positiu, la previsió és entubar-lo amb canonada de 4 mm de gruix i 180 de diàmetre (ranurada a partir de -120 m) i equipar-lo amb una bomba submergida capaç de subministrar un cabal de 400 a 450 l/minut. Se cimentarà l'espai anular fins als dos metres de profunditat.  
La massa d'aigua subterrània captada seria la denominada 080.147 Caroig sud (segons la RND 6103) que el document tramitat considera en bon estat de qualitat i amb uns recursos disponibles molt superiors la demanda actual.  
Tramitació administrativa:  
Mitjançant un escrit signat el 26 d'octubre de 2018 pel cap del Servei Territorial d'Indústria i Energia de València (exp. ASOSUB/2018/15/46) va tindre entrada en la Subdirecció General d'Avaluació Ambiental la sol·licitud d'inici d'avaluació d'impacte ambiental simplificada (EIAS) per al projecte esmenta; s'haurà d'adjuntar a aquest efecte el corresponent document ambiental.  
Dins del tràmit de consultes, segons l'article 46 de la Llei 21/2013, d'avaluació ambiental, es va traslladar del document ambiental al Servei Territorial de Medi Ambient de València (17.12.2018), per disposar aquest de tècnic especialista en hidrogeologia i amb la finalitat d'informar també sobre les possibles afeccions ambientals derivades de la posada en marxa del projecte.  
El 24 de maig de 2019 s'emet un informe proposta de la Unitat d'Impacte Ambiental (Servei Territorial de Medi Ambient; Direcció Territorial de València) en què fa repàs de les possibles afeccions ambientals del projecte, i es destaca el fet que la perforació es localitza dins del recinte de l'empresa COPOBAPA, SL, la mateixa indústria alimentària artesanal a què es pretén proveir d'aigua en cas de resultar positiva la perforació. Aquesta indústria disposa de DIC ?i una ampliació posterior a aquesta- durant la tramitació de la qual van ser emesos els informes ambientals sobre l'activitat i el seu emplaçament següents:  
  
- Informe del Servei de Vida Silvestre, de la Direcció General de Medi Natural (data 26.11.2014), que posa en relleu que les parcel·les afectades per la DIC es localitzen en la ZEPA Serra Martés - Mola de Cortes, si bé considera que aquest espai no resultaria afectat negativament pel projecte sempre que es mantinguera una franja de protecció (sense especificar-ne l'amplària) entorn de la franja de vegetació de ribera residual existent en els barrancs limítrofs amb les parcel·les afectades per la DIC, ja que generalment els barrancs constitueixen zones de refugi tant per a les aus com per a altres grups de fauna de menor grandària ?com són els amfibis- que contribueixen a mantindre la biodiversitat de la ZEPA.  
- Informe de la Unitat d'Espais Naturals, de la Direcció Territorial de València (22.12.2014), en què després d'indicar la inclusió de l'emplaçament en la ZEPA esmentada i en vista de l'actuació prevista, considera que l'expedient pot continuar la seua tramitació urbanística sense necessitat, en principi, de realitzar una avaluació detallada dels seus efectes sobre la Xarxa Natura 2000.  
- Informes remesos pel Servei Territorial de Medi Ambient, un de la Secció Forestal (6.06.2014), en què s'indica que la zona d'informe no és terreny forestal ni muntanya catalogada, si bé, per estar a menys de 500 m de terreny forestal, hauria de tindre en compte l'aplicació del Decret 7/2004, del Consell, pel qual s'aprova el plec general de normes de seguretat en prevenció d'incendis forestals; i un altre de la Unitat de Vies Pecuàries (24.06.2014) en què s'indica que l'actuació no afecta cap via pecuària.  
- Informe de la Direcció General d'Avaluació Ambiental i Territorial, Subdirecció General d'Ordenació i Planificació, mitjançant el qual es resol (1.02.2016) aprovar l'estudi d'inundabilitat i la informació complementària aportada, en considerar-se suficientment complides les previsions contingudes en el Pla d'acció territorial sobre prevenció de risc d'inundació a la Comunitat Valenciana (PATRICOVA).  
  
Vistos aquests informes i consideracions, l'informe de la Unitat d'Impacte Ambiental esmentat proposa la resolució favorable de l'expedient d'autorització del sondatge i afig una sèrie de suggeriments, els quals han sigut tinguts en compte en el condicionat de la present resolució.  
Anàlisi dels possibles efectes ambientals:  
A partir del document ambiental tramitat, de les anàlisis i els informes obtinguts, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació es limitarà a l'ocupada per la màquina perforadora i la bassa de detritus, amb una afecció temporal i de baixa entitat (la duració prevista de l'obra és una setmana, inclòs l'assaig de bombament) i sense efecte residual previsible després de l'aplicació de les mesures projectades.  
b) No s'ha plantejat l'acumulació d'efectes negatius respecte d'altres projectes ni tampoc afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 del seu annex II).  
  
c) Al marge de l'aprofitament hídric, la utilització de recursos naturals resulta irrellevant en aquest tipus d'obres, així com la generació de residus més enllà del detritus generat per la perforació, l'escassa magnitud del qual, la seua naturalesa terrígena i el seu reduït volum rarament poden suposar un problema d'eliminació.  
d) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb un efecte temporal breu i d'escassa rellevància ambiental. El risc d'accidents queda regulat per les normes laborals i de seguretat minera, que són competència de l'òrgan substantiu, i és poc probable que puguen arribar a tindre efectes ambientals de consideració.  
e) La ubicació del sondatge no afecta terreny forestal, si bé n'hi ha a menys de 500 m de distància, encara que no es tracta de terreny forestal estratègic.  
f) Ateses la ubicació del sondatge i l'àrea afectada, no s'ha detectat la possibilitat d'afeccions a béns culturals, restes arqueològiques ni altres elements coneguts del patrimoni cultural valencià.  
Consideracions jurídiques:  
El projecte examinat constitueix un dels supòsits fàctics en els quals resulta preceptiva l'avaluació d'impacte ambiental simplificada prèvia a la resolució administrativa que s'adopte per a l'aprovació d'aquell, segons es desprén de l'article 7.2 de la Llei 21/2013, d'avaluació ambiental, i de l'apartat a 3r, del grup 3, del seu annex II.  
En l'expedient s'han observat els tràmits previstos en la secció 2a de la Llei 21/2013 (modificada per la Llei 9/2018), entre les altres disposicions que hi són aplicables.  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2006, d'1 de juliol, atribueix a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
Per tot això, i en l'exercici de les funcions que tinc legalment atribuïdes, resolc:  
  
Primer  
Emetre informe d'impacte ambiental favorable per a l'autorització i equipament d'un sondatge d'investigació en la parcel·la 82, del polígon 8, del terme municipal d'Enguera, promogut per COBOPA, SL, per considerar que, en els termes plantejats i amb les condicions establides en l'apartat segon, sense perjudici de l'obtenció prèvia de les autoritzacions sectorials pertinents, no tindrà efectes significatius sobre el medi ambient, i estimar innecessari aplicar un procediment d'avaluació d'impacte ambiental ordinària.  
  
Segon  
Tant la part promotora com els òrgans competents hauran d'observar i complir les condicions següents:  
1. L'execució del projecte haurà d'estar d'acord amb les previsions del document ambiental tramitat, i l'observació i el compliment de les mesures protectores i correctores proposades en aquest (pàgines 44 i 49). S'haurà d'aplicar, així mateix, el programa de vigilància ambiental exposat en les pàgines 50 i 51 del document ambiental esmentat.  
2. Per estar a menys de 500 m de terreny forestal, hauria de tindre en compte l'aplicació del Decret 7/2004, del Consell, pel qual s'aprova el plec general de normes de seguretat en prevenció d'incendis forestals.  
  
3. Després d'haver finalitzat l'obra, haurà de comprovar-se el correcte estat del sondatge i de les mesures de seguretat, i preveure, a més, la seua aptitud i disponibilitat per a futurs controls de piezometria i de mostreig d'aigua subterrània. En tot cas, els efectes de les extraccions hídriques sobre el funcionament de l'aqüífer i la massa d'aigua subterrània captada són competències de l'organisme de conca que, en cas d'incórrer en algun altre dels supòsits de la Llei 21/2013, haurà de preveure l'inici d'un oportú nou procediment d'avaluació ambiental.  
  
Tercer  
De conformitat amb el que s'ha previst en l'article 47.3 i 47.4 de la Llei 21/2013, d'avaluació ambiental, s'ordena la publicació de la present resolució en el Diari Oficial de la Generalitat Valenciana, i s'adverteix, així mateix, que en perdrà la vigència i cessarà la producció d'efectes si una vegada publicada no s'haguera procedit a l'autorització del projecte en el termini màxim de quatre anys des de la dita publicació.  
Quart  
D'acord amb el que s'ha disposat en l'article 47.6 de la Llei 21/2013, d'avaluació ambiental, contra aquest informe d'impacte ambiental no es pot interposar cap recurs, sense perjudici del que, si és el cas, siga procedent en la via administrativa o judicial, contra la resolució d'autorització del projecte.  
  
València, 18 de juny de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 26 d'agost de 2019.- El director general de Medi Natural i d'Avaluació Ambiental (p. d. del director general de Qualitat i Educació Ambiental, R 09.08.2019; DOGV 8614, 16.08.2019): Francisco Javier Quesada Ferre.